Nariadenie Komisie (ES) č. 2364/2000
z 25. októbra 2000
týkajúce sa štvrtého zoznamu prioritných látok plánovaného podľa nariadenia Rady (EHS) č. 793/93
(Text s významom pre EHP)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 793/93 z 23. marca 1993 o vyhodnotení a kontrole rizík, ktoré spôsobujú existujúce látky [1], najmä na jeho články 8 a 10,
keďže:
(1) Nariadenie (EHS) č. 793/93 predpokladá vznik systému vyhodnocovania a riadenia rizík súvisiacich s existujúcimi látkami a stanovuje, že kvôli výkonu vyhodnocovania rizík súvisiacich s existujúcimi látkami je vhodné určiť prioritné látky, ktoré si vyžadujú pozornosť.
(2) Článok 8 nariadenia (EHS) č. 793/93 následne vyžaduje, aby Komisia zostavila zoznamy prioritných látok, pričom zohľadní niektoré ďalej uvedené faktory.
(3) Článok 10 nariadenia (EHS) č. 793/93 stanovuje, že pre každú látku zo zoznamov prioritných látok musí byť niektorému členskému štátu pridelená zodpovednosť za jej vyhodnotenie, a že rozdelenie látok musí zabezpečiť spravodlivé rozloženie tejto povinnosti medzi členské štáty.
(4) Prvý, druhý a tretí zoznam prioritných látok boli prijaté nariadeniami Komisie (ES) č. 1179/94 [2], (ES) č. 2268/95 [3] a (ES) č. 143/97 [4].
(5) Ustanovenia tohto nariadenia sú v súlade so stanoviskom výboru zriadeného podľa článku 15 nariadenia (EHS) č. 793/93,
PRIJALA TOTO NARIADENIE:
Článok 1
1. Štvrtý zoznam prioritných látok, ktorý predpokladá článok 8 ods. 1 nariadenia (EHS) č. 793/93 je uvedený v prílohe k tomuto nariadeniu.
2. V tomto zozname prioritných látok je uvedený aj členský štát, ktorý je zodpovedný za každú z látok.
Článok 2
Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 25. októbra 2000